OpenLLM-France/wikimedia huggingface dataset:
# Ronson

Ronson és una marca registrada de Ronson Corporation o Ronson Consumer Products Corporation dels Estats Units d' Amèrica, amb la seva base anteriorment a Somerset, Nova Jersey.
Actualment Zippo Manufacturing Company és propietària de les marques relacionades als Estats Units, Canadà i Mèxic, i segueix produint encenedors Ronson i combustible Ronsonol.
Ronson International Limited, ubicada a Northampton, Anglaterra, és propietària de la marca Ronson als altres països de la resta del món.

## Models notables
### Whirlwind

Va aparèixer, el 1941, aquesta variant era lleugerament més gran que la variant "Estàndard" d'aquella època i tenia una protecció a prova de vent que es podia lliscar al voltant de la metxa de l'encenedor per oferir una protecció addicional en ambients ventosos. Aquest model estava disponible durant la Segona Guerra Mundial, al costat del model estàndard, pintat de negre.

### Varaflame

Es va iniciar a finals de la dècada de 1950 i es va acabar de desenvolupar a principis dels 60 . Hi va haver canvis en el model diverses vegades llançant al mercat els: "Varaflame·Crown", "Varaflame·Queen", "Varaflame·Adonis", "Premier Varaflame ", etc. Entre ells, "Varaflame·Adonis" va esdevenir un model molt popular. Alçada 40 mm × amplada 65 mm × gruix 14 mm, pes 69g.

### Cadet

És un encenedor quadrat de color platejat i parts daurades que va ser llançat al públic el 1959. Aquest encenedor es va fer en tres variants que no van incloure el Cadet Mini, i es van fabricar exclusivament a Anglaterra. Una d'aquestes tres versions del Cadet fins i tot tenia una protecció a prova de vent. El Cadet Mini també va ser llançat el 1959, també fabricat exclusivament a Anglaterra. Aquesta variant més curta del Cadet també va aparèixer en quatre models diferents.

## Referències

* 1 2 3 http://www.ronson.com
* ↑ http://pdf.secdatabase.com/2807/0000914317-11-001341.pdf
* 1 2 Frank Dutton. «Ronson Cigarette Lighters A - C Arxivat 2015-04-02 a Wayback Machine.». Toledo-bend.com. [Consulta: 28 febrer 2015].

## Vegeu també

* ST Dupont
* ZIPPO

## Enllaços externs

* Ronson EDGAR Història Completa
# Adolfo Araiz Flamarique

Adolfo Araiz Flamarique (Tafalla, 28 de desembre de 1961) és un advocat i polític basc, des de 2015 portaveu d'Euskal Herria Bildu al Parlament de Navarra.

## Biografia

L'any 1984 es va llicenciar en Dret a la Universitat de Saragossa i el 1986 es va col·legir com a advocat, professió que ha exercit des de llavors. L'any 2001 es va doctorar per la Universitat Pública de Navarra.
Entre 1987 i 1991 va ser regidor de l'ajuntament de Tafalla per Herri Batasuna (HB). A les eleccions de 1991 va resultar triat diputat al Parlament de Navarra per HB, i a les eleccions de 1995 va ser reelegit, càrrec que va exercir fins al desembre de 1997. Durant el seu mandat de parlamentari va ser designat membre de la representació navarresa a la Comissió Negociadora del Conveni Econòmic amb l'Estat i de la Junta de Transferències. Va ser membre de la Mesa Nacional d'HB entre els anys 1991 i 1997, i al desembre d'aquell últim any va ingressar a la presó condemnat per col·laboració amb banda armada, dictada pel Tribunal Suprem espanyol contra els 23 membres de la Mesa Nacional, sentència que posteriorment seria anul·lada pel Tribunal Constitucional espanyol, fet que no va impedir que romangués empresonat fins al 20 de juliol de 1999.
L'any 2002 va obtenir la plaça de gerent a la Mancomunitat de Sakana i, tres anys després, el 2005, la d'interventor. Al setembre de 2014 va sol·licitar l'excedència voluntària del càrrec després de ser designat, a proposta de Sortu, cap de llista de la candidatura d'Euskal Herria Bildu per a concórrer a les eleccions al Parlament de Navarra de 2015.

## Referències

* ↑ «La Mesa acuerda constituir cinco Grupos Parlamentarios y dos Agrupaciones» (en castellà). Parlament de Navarra, 19-06-2015. Arxivat de l'original el 24 setembre 2015. [Consulta: 20 juny 2015].
* 1 2 3 «Adolfo Araiz: Candidato de EH Bildu a la Presidencia de Nafarroa» (en castellà). EH Bildu, 11-10-2014. Arxivat de l'original el 11 abril 2015. [Consulta: 5 abril 2015].
* ↑ «El Parlamento navarro suspende de sus derechos a Aoiz y Araiz» (en castellà). ElPaís.com, 17-12-1997. [Consulta: 5 abril 2015].
* ↑ «El Tribunal Constitucional anula la sentencia del Supremo y excarcela a la Mesa de HB» (en castellà). ElPaís.com, 21-07-1999. [Consulta: 5 abril 2015].
* ↑ Encinas, Javier. «Adolfo Araiz será el cabeza de lista de EH Bildu al Parlamento» (en castellà). Noticias de Navarra, 08-10-2014. Arxivat de l'original el 12 d'abril 2015. [Consulta: 5 abril 2015].
# Altium Designer

Altium Designer (amb acrònim anglès AD) és un paquet de programari d'automatització de disseny electrònic i PCB per a plaques de circuits impresos. Està desenvolupat per l'empresa australiana de programari Altium Limited.
Altium Designer va ser llançat originalment l'any 2005 per Altium, coneguda aleshores com Protel Systems Pty Ltd. L'any 1985 la companyia va llançar l'eina de disseny de PCB basada en DOS coneguda com Protel PCB (que més tard va sorgir a Autotrax i Easytrax). Originalment només es venia a Austràlia. Protel PCB va ser comercialitzat internacionalment per HST Technology des de 1986. El producte va estar disponible als Estats Units, Canadà i Mèxic a partir de 1986, comercialitzat per ACCEL Technologies, Inc., amb seu a San Diego, sota el nom de Tango PCB. El 1987, Protel va llançar l'editor de diagrames de circuits Protel Schematic per a DOS.
El 1991, Protel va llançar Advanced Schematic i Advanced PCB 1.0 per a Windows (1991–1993), seguit d'Advanced Schematic/PCB 2.x (1993–1995) i 3.x (1995–1998). El 1998, Protel 98 va consolidar tots els components, inclosos Advanced Schematic i Advanced PCB, en un sol entorn. Protel 99 el 1999 va introduir la primera visualització 3D integrada del conjunt de PCB. Va ser seguit per Protel 99 SE l'any 2000. Protel DXP es va publicar el 2003, Protel 2004 el 2004, Altium Designer 6.0 el 2005. La versió 6.8 d'Altium Designer de 2007 va ser la primera a oferir visualització 3D i comprovació d'autorització de PCB directament dins de l'editor de PCB.
La suite d'Altium Designer abasta quatre àrees funcionals principals, incloent la captura esquemàtica, disseny de PCB3D, desenvolupament de matrius de portes programables en camp (FPGA) i gestió de llançaments/dades. S'integra amb diversos distribuïdors de components per accedir a les dades del fabricant. També té edició interactiva en 3D del tauler i exportació MCAD a STEP.

## Referències

* ↑ «The Ultimate PCB Design Software Comparison | SFCircuits» (en anglès). https://www.sfcircuits.com.+[Consulta: 26 octubre 2022].
* ↑ admin. «Download Altium Designer 21.9.2 Build 33 win64 full license forever» (en anglès). http://clickdown.org,+04-12-2021.+[Consulta: 26 octubre 2022].
* ↑ «Altium Designer» (en anglès). http://solidbasetech.com.+[Consulta: 26 octubre 2022].
* ↑ MORETTI, GABE. «Altium releases 3D PCB visualization» (en anglès). https://www.eetimes.com,+26-11-2007.+[Consulta: 26 octubre 2022].
# Hegesístrat de Sigeu

Hegesístrat de Sigeu (en llatí Hegesistratus, en grec antic Ἡγησίστρατος) va ser un fill de Pisístrat i d'una dona argiva.
El seu pare el va nomenar tirà de Sigeu (Mísia) i va mantenir el poder a la ciutat contra els atacs de Mitilene. Quan el seu germanastre Hípies va ser expulsat d'Atenes el 510 aC es va refugiar a Sigeu amb ell, segons Heròdot i Tucídides.

## Referències

* ↑ 1.Hegesistratus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 369
# Doudleby

Doudleby és una localitat del districte de České Budějovice a la regió de Bohèmia Meridional, República Txeca, amb una població estimada a principis de l'any 2018 de 483 habitants.
Està situada al centre-sud de la regió, a la zona de la selva de Bohèmia, a poca distància al sud de la ciutat de Praga, de la riba del riu Vltava —el més llarg del país, afluent del riu Elba— i al nord de la frontera amb Àustria.

## Referències

* ↑ Citypopulation.de Estadístiques del districte de České Budějovice. Consultat el 27 de juliol de 2018.
# Anacroneuria alajuela

Anacroneuria alajuela és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Stark, 1998. Proc.Biol.Soc.Wash. 111(3):554.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Tamaño corporal, tolerancia ecológica y potencial de bioindicación de la calidad del agua de Anacroneuria spp. (Plecoptera: Perlidae) en América del Sur (castellà)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):145.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 6 novembre 2011].

## Enllaços externs

* Encyclopedia of Life (anglès)
* Perlidae Species Listing (anglès)
# AGF

AGF té els següents significats:
* Århus Gymnastikforening, club de futbol de la ciutat d'Aarhus (Dinamarca)
* Assurances Générales de France, companyia asseguradora francesa, filial d'Allianz
* Arxiu Gómez Fontanills, arxiu particular d'història local de Premià de Mar, al Maresme
* Arthur Guinness Fund (anglès) fons de caràcter filantròpic creat per l'empresa Guinness vegeu Arthur Guinness#Fons Guinness
* Antye Greie-Fuchs, música i artista conceptual d'Alemanya
* AgF, fórmula química del fluorur d'argent(I), compost químic inorgànic d'argent (Ag) i fluor (F)
# Guineu menjacrancs

La guineu menjacrancs (Cerdocyon thous) és un mamífer de la família dels cànids que té una àmplia distribució a Sud-amèrica. Aquest animal nocturn fa uns 65 cm de llargada, té el pelatge gris clar amb una base groga i una ratlla dorsal negra, que s'estén des del clatell fins a la punta de la cua. És omnívor i oportunista, amb una dieta que es compon de fruita, ous, artròpodes, rèptils, petits mamífers i carronya.

## Referències

Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Altitude

Altitude és una pel·lícula estatunidenca de 2017 dirigida per Alex Merkin. S'ha doblat i subtitulat al català.

## Sinopsi

En un avió segrestat en un intent de robar diamants, el propietari dels minerals ofereix a un agent de l'FBI un tracte per ajudar-lo a recuperar el control i escapar.

## Repartiment

* Denise Richards: Gretchen Blair
* Dolph Lundgren: Matthew Sharpe
* Greer Grammer: Sadie
* Jonathan Lipnicki: Rick
* Chuck Liddell: Rawbones
* Chelsea Edmundson: Clare

## Referències

* ↑ «Altitude - Paura ad alta quota | Recensione del film di Alex Merkin con Dolph Lundgren» (en italià). [Consulta: 11 octubre 2023].
* ↑ View, The Other. «So bad... and yet so good!» (en anglès americà), 25-07-2018. [Consulta: 11 octubre 2023].
* ↑ «Altitude». Goita què fan, ara!. [Consulta: 11 octubre 2023].
* ↑ «Altitude (Cine.com)» (en castellà). [Consulta: 11 octubre 2023].
* ↑ AlloCine. «Altitude» (en francès). [Consulta: 11 octubre 2023].
# Haplogrup Q

«Haplogrup Q» té aquests significats:
Haplogrups del cromosoma Y humà :
| | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic |
| | A | A | A | A | BT | | | | | | | | | | | | | | | | |
| | | | B | B | B | CT | CT | CT | CT | | | | | | | | | | | | |
| | | | | | DE | DE | C | F | F | F | F | F | | | | | | | | | |
| | | | | | D | E | | | G | H | IJ | IJ | K | K | K | K | | | | | |
| | | | | | | | | | | | I | J | | LT | MS | MS | NO | NO | P | P | |
| | | | | | | | | | | | | | | | | | N | O | | Q | R |
Haplogrups mitocondrials humans :
| Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | | | | | | | | | | | | | | | | | |
| L0 | L1 | L1 | L1 | L1 | L1 | L1 | L1 | L1 | L1 | L1 | L1 | L1 | L1 | | | | | | | | | | | | | | | | | | | | | |
| L0 | L2 | L3 | L3 | L3 | L3 | L3 | L3 | L3 | L3 | L3 | | | | | | | | | | | | | | | | L4 | L5 | L6 | L7 | |
| L0 | L2 | | | | M | M | M | M | M | N | N | N | N | N | N | N | | | | | | | | | | | | | | | L4 | L5 | L6 | L7 |
| L0 | L2 | CZ | CZ | D | E | G | Q | | A | I | O | | | R | R | R | | | | | | S | W | X | Y | L4 | L5 | L6 | L7 | |
| L0 | L2 | C | Z | D | E | G | Q | | A | I | O | B | F | pre-HV | pre-HV | | pre-JT | pre-JT | P | UK | UK | | S | W | X | Y | L4 | L5 | L6 | L7 |
| L0 | L2 | C | Z | D | E | G | Q | | A | I | O | B | F | HV | HV | | JT | JT | P | U | K | S | W | X | Y | L4 | L5 | L6 | L7 | |
| L0 | L2 | C | Z | D | E | G | Q | | A | I | O | B | F | H | V | | J | T | P | U | K | S | W | X | Y | L4 | L5 | L6 | L7 | |
# Anacroneuria achagua

Anacroneuria achagua és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: Veneçuela.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Stark, 1999. Proc.Biol.Soc.Wash. 112(1):70.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing (anglès)
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):145.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 6 novembre 2011].

## Enllaços externs

* Encyclopedia of Life (anglès)
# Adalberto Álvarez

Adalberto Álvarez (l'Havana, 22 de novembre de 1948 - l'Havana, 1 de setembre de 2021) va ser un pianista, director musical i compositor cubà.

## Biografia

Adalberto Álvarez va néixer a l'Havana el 22 de novembre de 1948. A la fi de la dècada de 1960 i principis de la dècada de 1970, Álvarez va anar a l'Escola Nacional d'Arts de l'Havana i també va ser professor de Literatura Musical a l'Escola Provincial d'Art de Camagüey durant la dècada de 1970. Va crear la banda cubana Son 14 en la dècada de 1970 i la va dissoldre en la dècada de 1980. El 1984, Álvarez va iniciar el grup Adalberto Alvarez y su Son, que va dirigir fins a la seva mort després de contreure el COVID-19. El gènere de la seva música és el son, un estil de música que es va originar a Cuba. També va ser adjunt a l'Assemblea Nacional del Poder Popular entre 2013 i 2018 i va ser triat pel municipi de Camagüey.

## Premis i honors

El 2008 va rebre el Premi Nacional de Música. També va rebre diverses distincions que inclouen la distinció per a la cultura nacional, l'orde Félix Varela i el premi Cubadisco diverses vegades.

## Adalberto Álvarez y su Son

Adalberto Álvarez y su Son és la banda fundada el 1984 per Álvarez.

## Referències

* 1 2 Navarro Torres, Jorge «Adalberto Álvarez, the gentleman of the Cuban 'son' music». , 17-07-1989. Arxivat 29 de setembre 2011 a Wayback Machine. «Còpia arxivada». Arxivat de l'original el 2011-09-29. [Consulta: 9 setembre 2021].
* 1 2 «Falleció el Caballero del Son, Adalberto Álvarez» (en castellà). Cubadebate, 01-09-2021. [Consulta: 3 setembre 2021].
* ↑ Davies, Robin , 22-03-2001. «Còpia arxivada». Arxivat de l'original el 2019-07-09. [Consulta: 9 setembre 2021].
* ↑ Cazares, David , 30-03-2001. Arxivat 23 October 2012$^{[Datemismatch]}$ a Wayback Machine. «Còpia arxivada». Arxivat de l'original el 2012-10-23. [Consulta: 17 desembre 2022].
* ↑ Cazares, David «The Sounds of Cuba, Yesterday and Today». , 30-03-2001 [Consulta: 28 octubre 2009]. Arxivat 2012-10-23 a Wayback Machine. «Còpia arxivada». Arxivat de l'original el 2012-10-23. [Consulta: 17 desembre 2022].
# Estadi Abdoulaye Nakoro Cissoko

L'Estadi Abdoulaye Makoro Cissoko és un estadi esportiu de la ciutat de Kayes, a Mali.
És la seu del club AS Sigui i té una capacitat per a 12.000 espectadors.
Va ser inaugurat l'any 2001. Va ser seu de la Copa d'Àfrica de Nacions 2002.

## Referències

* ↑ «Informació». stades-spectateurs.com. [Consulta: 1r febrer 2022].
* ↑ «African Nations Cup 2002» (en anglès). The Rec.Sport.Soccer Statistics Foundation, 22-08-2013. [Consulta: 27 febrer 2018].
# Servi Pola

Servi Pola (en llatí Servius Pola) era un dels enemics de Ciceró que el descriu com "homo teter et ferus" (un home detestable i ferotge).
Probablement és el Servi que va ser condemnat l'any 51 aC quan era tribú de la plebs electe.

## Referències

* ↑ [https://quod.lib.umich.edu/m/moa/acl3129.0003.001/441?rgn=full+text;view=image;q1=PolaSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 433. ]
# HEC Alumni

HEC Alumni és una organització sense ànim de lucre creada el 1883, associació d'antics alumnes de l'escola de negocis francesa École des Hautes Etudes Commerciales (HEC Paris).
L'associació es va fundar el 20 de juny de 1883, 2 anys després de la creació de l'escola l'any 1881. Al principi, portava el nom d'Association des Anciens Elèves de l'École des Hautes Études Commerciales. Es regeix per la llei de l'1 de juliol de 1901 i el decret de 16 d'agost de 1901. L'11 de gener de 1900 va ser reconeguda com a d'utilitat pública. L'associació és membre de la Conférence des Grandes écoles.
Els seus objectius, definits pels seus estatuts, són: crear i mantenir relacions amistoses entre els graduats de les entitats d'HEC Paris; ajudar els socis que necessiten ajuda; difondre al públic coneixements tècnics relacionats amb l'economia, la gestió i l'empresa; contribuir al desenvolupament de la presència i influència de les empreses franceses a l'exterior i al comerç internacional, i implementar tots els mitjans per mantenir el valor i augmentar la notorietat, a França i a l'estranger, de les entitats d'HEC Paris i dels títols que imparteix l'escola.
L'associació publica una revista mensual titulada « HEC stories ». També publica un directori anual d'antics alumnes. L'associació col·labora amb WATs4U (World Alumni Talents for you) juntament amb altres grans escoles com École Polytechnique, CentraleSupélec, etc.
La Junta Directiva estava formada per 24 membres, l'any 2022, entre ells 22 graduats electes, un representant de l'Escola i un representant de la Fundació HEC. Emmanuel Chain va ser president de l'associació del 2015 al 2018.

## Referències

* ↑ HEC ALUMNI
* ↑ HEC Alumni, une communauté au service des diplômés
* ↑ «HEC Alumni». Arxivat de l'original el 2023-06-20. [Consulta: 18 juny 2023].
* ↑ L’association redéfinit sa raison d’être
* ↑ Emmanuel Chain devient président de l’association des anciens d’HEC

## Enllaços externs

* HEC Alumni - Lloc web oficial
# Doues

Doues (arpità Doues) és un municipi italià, situat a la regió de Vall d'Aosta. L'any 2007 tenia 418 habitants. Limita amb els municipis d'Allein, Étroubles, Gignod, Ollomont, Roisan i Valpelline.

## Administració

Llista d'alcaldes :
| Període | Identitat | Partit |
| 2005- | Eugenio Isabel | Llista Cívica |
# Tabas

«Tabas» té aquests significats:
* Tabas (comtat), comtat a la província de Yedz, creat el 1960 (segregat del de Ferdows)
* Tabas Gilaki, antiga Tabas al-Tamr, capital del comtat i abans de 1960 del districte.
* Tabas al-Unnab, després Tabas Masinan, districte del comtat de Birjand a la província de Khorasan del Sud
Viccionari
# Socioeconomia

La socioeconomia és un paradigma econòmic i social alternatiu a l'economía neoclàssica i que és proposat de forma programàtica per Amitai Etzioni a la seva obra La Dimensió Moral de l'Economia. Aquest sociòleg alemany va fundar la Societat Mundial de Socioeconomia el 1988. Segons la socioeconomia, l'economia estàndard ha intentat etiquetar el comportament humà de manera que pugui predi respostes davant unes condicions determinades. Dues són les condicions que duen els economistes a qualificar de racional un comportament: que sigui consistent, que es repeteixi davant condicions semblants, i que maximitzi una única utilitat, l'interès propi. L'economia estàndard no pretén conèixer l'ésser humà o a la societat, però de fet assumeix que aquest o aquesta es comporten sempre de la mateixa manera. Front a l'economia estàndard, la socioeconomia denuncia la incapacitat de l'economia estàndard de proporcionar un criteri transnacional de benestar.
# Servi Sulpici Camerí Cornut (cònsol 500 aC)

Servi Sulpici Camerí Cornut (en llatí Servius Sulpicius P. F. Camerinus Cornutus) va ser un magistrat romà. Formava part de la família Camerí, una branca d'origen patrici de la gens Sulpícia.
Va ser elegit cònsol l'any 500 aC junt amb Marc Tul·li Llong. Titus Livi diu que no va passar res destacat en aquest any, però Dionís d'Halicarnàs diu que es va produir una conspiració per restaurar als Tarquins que Camerí va descobrir i va avortar. El seu col·lega va morir en el càrrec i Camerí va acabar el mandat tot sol. Dionís també li atribueix un discurs sobre la renovació de l'aliança amb els llatins l'any 496 aC.

## Referències

* ↑ Smith, William. Dictionary of Greek and Roman biography and mythology (en anglès). William Smith, 1861, p. 590.
# Afrixalus weidholzi

Afrixalus weidholzi és una espècie de granota de la família dels hiperòlids que viu a Benín, Camerun, República del Congo, República Democràtica del Congo, Costa d'Ivori, Gàmbia, Ghana, Mali, Nigèria, Senegal, Sierra Leona i, possiblement també, a Burkina Faso, República Centreafricana, el Txad, Guinea, Guinea Bissau, Libèria, el Sudan i Togo.
Està amenaçada d'extinció per la pèrdua del seu hàbitat natural.

## Referències

* Schiøtz, A. & Rödel, M.-O. 2004. Afrixalus weidholzi. Llista Vermella d'Espècies Amenaçades de la UICN 2006. Consulta: 16 d'abril del 2008.
# Alexandre de Paphius

Alexandre de Paphius (en llatí Alexander, en grec Ἀλέξανδρος) fou un escriptor grec sobre temes de mitologia que va viure en una data incerta. Eustaci d'Epifania (ad Hom. Od. x. pp. 1658) parla d'Alexandre com la seva font.

## Referències

* ↑ Alexander Paphius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 123
# Hafnarfjörður

Hafnarfjörður és una ciutat portuària i un municipi situat a la costa sud-oest d'Islàndia, a uns 10 quilòmetres al sud de Reykjavík. Forma part del Gran Reykjavík.
És la tercera ciutat més poblada d'Islàndia, després de Reykjavík i Kópavogur. Com que és la tercera ciutat més gran del país, Hafnarfjörður ha establert indústries locals i una varietat d'activitats urbanes, amb esdeveniments de festivals anuals.